Datasets:
DatarrX
/
moi-myanmar-articles-lines

Dataset card Data Studio Files
xet
 Community
1
text
stringlengths
6
5.73k
သမ္မတ ရွေးပွဲဝင်သည်
အမေရိကန် ပြည်ထောင်စု၏ သမ္မတဖြစ်လာသည်
လူမည်းများ ကို ကျွန်ဘဝမှ လွတ်မြောက်စေသူ၊ အမေရိကန်နိုင်ငံကို နှစ်ခြမ်းကွဲမည့်ဘေးမှ ကယ်တင်ပေးသူအဖြစ် သမိုင်း တွင်ထင်ရှားသည်
စာဖတ်သောကြောင့် နိုင်ငံ၏ထိပ်သို့ ရောက်ခဲ့သော ဥပမာဖြစ်သည်
ထို့ကြောင့် စာဖတ်ကြပါဟု တိုက်တွန်းချင် သည်
စာစုံဖတ်စေချင်သည်
နေ့တိုင်းစာဖတ်ချိန် ပေးစေချင်သည်
ဘယ်သွားသွား စာတစ်အုပ်ယူသွား ပြီး ကားစောင့်ရင်း၊ ရထားစောင့်ရင်း၊ လေယာဉ် ထွက်ချိန်စောင့်ရင်း၊ ကားရထား/လေယာဉ်စီးရင်းဖတ်နိုင်ပါသည်
ယုတ်စွအဆုံး အိမ်သာတက်ရင် လည်း စာဖတ်နိုင်သည်ပင်
စာဖတ်၍ ထိပ်ရောက်သည်ကိုရေးပြီးသောအခါ စာမဖတ်၍ ကွဲသည်ကိုလည်းရေးချင်သည်
မိမိ ဘာသာနေလျှင် ကိစ္စမရှိ
စာမဖတ်ဘဲ သူများကို ဆရာသွားလုပ်တော့ အရှက်ကွဲသည်
လွန်ခဲ့သော ဆယ်နှစ်ကျော်လောက် လွန်ခဲ့သော ဆယ်နှစ်ကျော်လောက်က ၈၈ ပွင့်လင်းအဖွဲ့ဝင်တစ်ယောက်က “တပ်မတော် အင်အား ရှိမှ တိုင်းပြည်အင်အားရှိမယ်ဆိုတဲ့ဆောင်ပုဒ်ကိုတော့ ရဲရဲပဲပြောမယ်၊ တစ်မျိုးမ ထင်ပါနဲ့၊ အတွေးအခေါ်အရ မှားယွင်းနေတယ်
လုံးဝလက်မခံပါဘူး”ဟု ကျောက်ဆည် မြို့တွင် လူသိရှင်ကြား ဟောပြောခဲ့သည်
သူသာစာဖတ်နာခဲ့လျှင် သို့မဟုတ် နိုင်ငံရေး တက်ကြွလှုပ်ရှားသူဖြစ်၍ စကားမကျွံမီ လေ့လာ မေးမြန်းစူးစမ်းလျှင် တပ်မတော်အင်အားရှိမှ တိုင်းပြည်အင်အားရှိမည်ဆိုသည်မှာ ဆောင်ပုဒ် (motto) မဟုတ်ဘဲ သီချင်းစာသားဖြစ်သည်ကို လည်းကောင်း၊ တပ်မတော်အင်အားရှိမှ တိုင်းပြည် အင်အားရှိမည်ဆိုသည်မှာ တပ်မတော်ခေါင်းဆောင် ဗိုလ်ချုပ်အောင်ဆန်း၏ အတွေးအခေါ်...
သိလျှင် ဗိုလ်ချုပ်ကိုတော့ စော်ကားလိမ့်မည်မထင်ပါ
မသိတော့ ဗိုလ်ချုပ်ကို စော်ကားရာရောက်သည်
ရှေ့တွင်ရေးခဲ့သော ဆရာချစ်ဦးညိုပြောသည့် “သိခြင်းမသိခြင်း၏ကွာဟချက်”သည် အဲဒါပဲဖြစ် ၏
စာမဖတ်လို့ဖြစ်၏
လူငယ် စာပေဆိုင်ရာစာအုပ်တစ်အုပ် ၂၀၁၅ ခုနှစ်က အမျိုးသားစာပေဆု စိစစ်ရာ တွင် စာရေးဆရာတစ်ယောက်ရေးသော လူငယ် စာပေဆိုင်ရာစာအုပ်တစ်အုပ်ကို ဖတ်မိသည်
တစ်နေရာမှာ ..“ယနေ့လူငယ်၊ နောင်ဝယ် လူကြီး”လို့ မည်သူက ထွင်လိုက်မှန်းမသိဘူး
သစ်ပင်ပေါက်လာရင် အပင်ငယ်လေးကနေ အပင်ကြီးဖြစ်လာတာသဘာဝပဲ
ငယ်ရာကနေ ကြီးလာတယ်ဆိုတာထုံးစံပဲ
ဒီနေ့လူငယ်ဆိုတာက လည်း နောင်တစ်ချိန်မှာ လူကြီးဖြစ်လာမှာ ဓမ္မတာ ပဲ
ဘာမှမဆန်းတာကို ရေးကြီးခွင်ကျယ်လုပ်ပြီး သုံးနေတယ်...ဆိုသည့် သဘောမျိုးရေးထားသည်
“ယနေ့လူငယ်၊ နောင်ဝယ်လူကြီး”ဆိုသည် မှာ ဘယ်သူကမှ ထွင်တာမဟုတ်ဘဲ ဂန္ထဝင်ကဗျာ ဆရာကြီး ဇော်ဂျီ၏ “အို-တက်လူတို့”ကဗျာမှ ပါဒနှစ်ခုကို ကောက်နုတ်ထားခြင်းဖြစ်သည်
အဓိပ္ပာယ်အလွန်လေးနက်ပြီး လူငယ်များကို လွတ် လပ်ရေးအတွက် လမ်းညွှန်ပေးသော ဇာတိမာန် ကဗျာဖြစ်သည်
ဆရာဇော်ဂျီ၏ ကဗျာကို၊ ၎င်း စာရေးဆရာ မသိသည်မှာ ထင်ရှား၏
ဆရာဇော်ဂျီ ၏ လူသိများကျော်ကြားသော ကဗျာများအနက် ၎င်းကဗျာသည်တစ်ပုဒ်အပါအဝင်ဖြစ်ပြီး တစ်ချိန် က အထက်တန်းကျောင်းသုံး ကဗျာစာအုပ်တွင် ပြဋ္ဌာန်းခဲ့ဖူးသည်
ထို့ကြောင့် ၎င်းကဗျာကို ကျောင်းဆရာဖြစ်သော စာရေးဆရာ မသိခြင်းမှာ အံ့သြဖို့ကောင်း၏
နောက်တစ်ယောက်လည်း ၈၈ မျိုးဆက် သစ်ပွင့်လင်းကျောင်းသားကြီးပဲဖြစ်သည်
သူက ရန်ကုန်မြို့၌ တပ်မတော်ကို ပုတ်ခတ်ပြောဆိုရာ တွင် အချက်အလက်အမှားများ အများကြီးပါသွား ခဲ့သည်
မှားသမျှကောက်နုတ်ပြလျှင် နောက်ခံ ရာဇဝင်ပြန်ရှင်းပြရသည်နှင့်စာရှည်မည်စိုး၍ အချက် အချို့ကိုသာ ဆွဲထုတ်ရေးပါမည်
သူက အောင်ဆန်းအက်တလီစာချုပ်ကို ဖဆပလအဖွဲ့ချုပ် ဥက္ကဋ္ဌ အဖြစ် ဦးအောင်ဆန်းက လက်မှတ် ရေးထိုးခဲ့သည်ဟု ပြည်သူတို့ကို ဟောပြောခဲ့သည်မှာ မှားယွင်း နေ၏
အမှန်မှာ မြန်မာနိုင်ငံ ဘုရင်ခံ အမှုဆောင်ကောင်စီ ကိုယ်စားလှယ်အဖြစ် လက်မှတ်ထိုး ခြင်းဖြစ်သည်
ပြည်သူ့ရဲဘော် အဖွဲ့ချုပ်ဟာ နိုင်ငံရေးပါတီတစ်ခုပါဟု လွဲမှားစွာ ပြောပြန်သည်
စင်စစ်ပြည်သူ့ရဲဘော် အဖွဲ့သည် နိုင်ငံရေးပါတီ မဟုတ်
နယ်ချဲ့ ဗြိတိသျှက လွတ်လပ်ရေး မပေး လျှင် ပြန်ချရန် တပ်မတော်၏ အရန်အင်အား အဖြစ် ကန္ဒီစာချုပ်အရတပ်မတော်ထဲ ဆက်ပါခွင့် မရသော စစ်သားဟောင်းများနှင့်ဖွဲ့ ထားသည့် စစ်တိုက်ရမည့်အဖွဲ့ဖြစ်ပြီး ဖဆပလ လက်အောက် တွင်ထားသည်
ဗိုလ်ချုပ်အစီအမံသည် ဖဆပလက နိုင်ငံရေးလုပ်မည်
ပြည်သူ့ရဲဘော် ကလျှို့ဝှက်ထားသော လက်နက်များဖြင့်စစ်တိုက်မည်
တပ်မတော် ကိုကူညီမည်
နောက်ထပ် ပြောပါသေးသည်
ဖဆပလဟာ အရပ်သားတွေနဲ့ ဖွဲ့စည်းထားတဲ့ အရပ်သားစစ်စစ် နိုင်ငံရေး ပါတီပါတဲ့
တော်တော့် ကို စာမဖတ်တာဖြစ်သည်
ဖဆပလတွင် တပ်မတော်၊ ကွန်မြူနစ်ပါတီ၊ ဆိုရှယ်လစ် (ပြည်သူ့အရေးတော်ပုံ)ပါတီဟူသော အဖွဲ့ သုံးဖွဲ့ ပါဝင်ပြီး ဖွဲ့စည်းထားသည်
ဂျပန်ကို တော်လှန်သည်
နယ်ချဲ့အင်္ဂလိပ်ပြန်ဝင်လာတော့ ကန္ဒီစာချုပ်အရ တပ်မတော်ကို အင်အားလျှော့ပြီး ပြန်လည်ဖွဲ့စည်းလိုက်ရသောကြောင့် ဖဆပလတွင် မရှိတော့သည့် တပ်မတော်နေရာတွင် ဗိုလ်ချုပ်က စစ်သားဟောင်းများဖြင့် ပြည်သူ့ရဲဘော်အဖွဲ့ဆိုပြီး ထည့်ပေးခြင်းဖြစ်သည်
နောက်အမှားတစ်ခုသည် ဦးအောင်ဆန်းကသိမ်ဖြူမဲဆန္ဒနယ်မှ ဝင်ပြိုင်သည် ဆိုသော ဟောပြောချက်ဖြစ်၏
ဗိုလ်ချုပ်အမှန် တကယ် ဝင်ပြိုင်ခဲ့သည့် မဲဆန္ဒနယ်မှာ သိမ်ဖြူ မဟုတ်
လမ်းမတော်မဲဆန္ဒနယ်ဖြစ်သည်
ထိုသူ၏ အလွဲပြော၊ အမှားပြောချက်များကအန္တရာယ်ကြီး သည်
ရိုးသားသော၊ မသိနားမလည်သော ပြည်သူ များ၏ဦးနှောက်ထဲကို အဆိပ်ရည်များ ထည့်ပေး လိုက်ခြင်းဖြစ်သည်
သိနားလည်သော ပြည်သူများ ရှေ့မှောက်တွင်မူ နိုင်ငံရေးတက်ကြွလှုပ်ရှားသူ အမည်ခံပြီး ကိုယ့်နိုင်ငံ၏ လွတ်လပ် ရေးသမိုင်းကြောင်းကို ဂဃနဏ ဖတ်မထားသူ အရှက်ကွဲ သည်
သိက္ခာကျသည်
စာဖတ်လျှင် ထိပ်သို့တက်လှမ်း၍ စာမဖတ် ပါက အလျဉ်းမသင့်လျှင် သိက္ခာကျအရှက်ကွဲ တတ်ပုံကို သာဓကဆောင်ပြခြင်းဖြစ်သည်
စာလည်း တတ်ပြီ
စာလည်း ဖတ်ပြီ
...ဆိုလျှင် ဘာလိုပါသေး လိုတာပေါ့
“စာဖတ်တတ်”ရန်လိုပါသေးသည်
ဆရာမကြီးစောမုံညင်းက “ငါးဟင်းစားသလို စာဖတ်ပါ”ဟုပြောခဲ့သည်
ငါးဟင်းစားလျှင် အရိုး ထွင်ပြီးအသားကိုစားသလို စာဖတ်လျှင် မကောင်း သည့်စာကိုဖယ်ပြီး ကောင်းသည့်စာကို ရွေးဖတ်ဖို့ ဆိုလိုသည်
တစ်ဖန် စာဖတ်ရုံနှင့်မပြီးသေး
မှတ်ဖို့လည်း လိုပါသေးသည်
မှတ်ဉာဏ်ကောင်းသူများက ကွန်ပျူတာဦးနှောက်ထဲမှာ သိမ်းဆည်းထားသည်
တချို့ကကိုယ်အလိုရှိသော စာကြောင်း၊ စာပိုဒ်ကို မှတ်စုထုတ်ကူးယူသည်
ကိုယ်ပိုင်စာအုပ်ဖြစ်လျှင် အလံထိုး မျဉ်းသားမှတ်၏
သတင်းစာ၊ ဂျာနယ် များကျတော့ ကိုယ်လိုချင်တာကို cutting ဖြတ်ကာ ဖိုင်တွဲသည်
သုတတွေ၊ ရသတွေပေးနေတာ စာတစ်အုပ်ဖတ်ပြီးလျှင် စာရေးသူက ဘာပေး ချင်တာလဲ
ရည်ရွယ်ချက်က ဘာလဲဆိုသည်ကို မိအောင်ဖမ်းရသည်
ဖမ်းမိပြီဆိုလျှင် စေတနာ လား၊ဝေဒ နာလားပေါ်လွင်လာသည်
စာဖတ်သူက စေတနာဖြင့် သုတတွေ၊ ရသတွေ ပေးနေတာလား
ဝေဒနာနဲ့ ဖျက်ဆီးနေတာလား
စာဖတ်သူအကျိုး အတွက် ရေးတာလား
စာရေးသူနာမည်ရဖို့
လူသိဖို့၊ အထင်ကြီးခံဖို့ ရေးတာလား
တစ်ဦးတစ်ဖွဲ့ ကို အဆိုးမြင်စေပြီး ကျန်တစ်ဦးတစ်ဖွဲ့ကို အကောင်းမြင်အောင်ရေးတာလား
ယုတ္တိယုတ္တာ ရှိသလား
မရှိဘူးလား
ဓမ္မဓိဌာန်လား၊ ပုဂ္ဂလဓိဋ္ဌာန်လား
ရေးသင့်တဲ့အကြောင်းအရာလား
မရေးသင့် တဲ့အကြောင်း အရာလား စသည်တို့ကို စဉ်းစားရ မည်
ချင့်ချိန်ရမည်
စာရေးသူရေးသမျှယုံခြင်း သည် အဆင့်နိမ့်သော စာဖတ်သူဖြစ်၍ စဉ်းစား တွေးခေါ်ပြီးမှ လက်သင့်ခံခြင်းသည် အဆင့် မြင့်သော စာဖတ်သူဖြစ်သည်
စာအဖတ်များလာလျှင် မူကွဲတွေ့လာတတ် သည်
အချက်အလက်နှစ်မျိုးတွေ့ လာတတ်သည်
ထိုအခါတွင် ဘယ်မူကွဲကမှန်သလဲ၊ ဘယ်စာရေး ဆရာရေးတာက ဖြစ်နိုင်သလဲဆိုတာ ဆက် လက် စူးစမ်းရန်၊ စဉ်းစားရန်မှာ စာဖတ်သူ၏ အလုပ်ဖြစ် သည်
ဥပမာ အာဇာ နည်ခေါင်းဆောင်ကြီးများလုပ်ကြံခံရသော အကြောင်းကိုရေးရာတွင် စာအုပ် တစ်အုပ်၌ “(၁) ဗိုလ်ချုပ်ကို လျှို့ဝှက်သက်တော် စောင့်များချပေးလိုတဲ့အတွက် စိတ်ချရတဲ့ရဲဘော်တွေ ပေးပါလို့ ဦးကျော်ငြိမ်းက ဗိုလ်နေဝင်းထံ တောင်း ကြောင်း၊ (၂) မောင်းပြန်သေနတ်များကိုင်ဆောင် ထားသော အရပ်ဝတ်အရပ်စားနှင့် စစ်သား များမှာ တပ်ရင်း(၄)မှရဲဘော်များ...
သက်တော်စောင့်များ မရှိသည့်လက်သည်မှာ ဗိုလ်နေဝင်းဟု တဲ့တိုးမစွပ်စွဲရုံ တစ်မည်ဖြစ်သည်
ဗိုလ်နေဝင်းဟု ယုံကြည်သည်
ယုံကြည်တာတောင်မှ မုချယုံကြည်သည်ဟု ဆင်ဝှေ့ရန်ရှောင်ရေးကာ စာဖတ်သူကို လှည့်စားသည်
အဆင့်နိမ့်သော စာဖတ်သူဖြစ်လျှင် ဦးစောလူများ ဝင်လို့ရအောင် ဗိုလ်နေဝင်းက အစောင့်များကို ရုပ်သိမ်း ပေးလိုက် သည်၊ ဟပေးလိုက်သည်ဟု ထင်သွားမည်မှာမလွဲချေ
နောက်စာအုပ်တစ်အုပ်တွင် ဤအကြောင်း အရာကို ရေးသားရာ၌ “(၁) BOD ခေါ် British Ordinance Dep မှ မောင်းပြန်သေနတ်နှင့် ခဲယမ်း များ လိမ်ထုတ်သွားသောသတင်းကို SB ကရသည်
ပြည်ထဲရေးဝန်ကြီး ဦးကျော်ငြိမ်း နိုင်ငံခြားခရီး ထွက်နေချိန်ဖြစ်၍ လယ်ယာ စိုက်ပျိုးရေးဝန်ကြီးပျော်ဘွယ်ဦးမြက ပြည်ထဲရေးကိုတွဲကိုင်နေသည်
(၂) ဦးမြက ပြည်ထဲရေး ဝန်ကြီးဌာန ကွပ်ကဲမှုအောက်မှာရှိသော သောင်းကျန်းမှုနှိမ်နင်းရေးတပ်နောင် UMPက တပ်စိတ်တစ်စိတ်ကို တာဝန်ချထား လိုက်သည်
ဗိုလ်ချုပ်သဘောထားကိုသိတဲ့အတွက် ဦးမြနှင့် ဗိုလ်ချုပ်အပါးတော်မြဲတို့က ဗိုလ်ချုပ်ကို အသိမပေးချေ
(၃) တစ်နေ့ လက်နက်ကိုင်အစောင့် တွေကို ဗိုလ်ချုပ်ကအမှတ်မထင်မြင်၍ အပါးတော် မြဲကိုမေးသည်
အကျိုး အကြောင်း တင်ပြသည်
ဗိုလ်ချုပ်က သူ့ကိုဘယ်သူကမှ ဘာမှ မလုပ်ပါဘူးဆို ပြီး အစောင့်တွေကို ဖယ်ခိုင်းလိုက်သည်
ဦးမြနှင့် အပါးတော်မြဲတို့က အစောင့်တပ်စိတ်ကို ရုပ်သိမ်း လိုက်ရသည်”ဟုတွေ့ရသည်
အချက်သုံးချက်ကွဲလွဲမှုများ ဤမူကွဲနှစ်ခုမည်သည်က အမှန်ဖြစ်နိုင်သနည်း